شەفەق نیوز/ پسپۆڕ کەشناسی سادق عەتیە، ئمڕوو یەکشەممە، مەزەنە کرد واران ناوچەیل باشوور بڕەسێدە گشت شارەیل عراق،  وەگەرد داوەزین پلەی گەرمی، لە ماوەی ئی هەفتە.
عەتیە لە پۆستیگ لەبان فەیسبووک نۊسان: دەرفەت واران تابشەو یەکشەممە لەبان دووشەممە و لە شارەیل باشوور و ناوچەیلیگ لە شارەیل فورات ناوڕاس وەردەوامە.
وتیش: دۊر نییە هەر لە شەفەق  دووشەممە، دووارە پرزە واران لە ناوچەیلیگ لە شارەیل باکوور و ناوڕاس وڵاتەگە بوارێد، و شایەت شەوانە فورات ناوڕاس و باشوور بگرێدەو.
عەتیە باس داوەزین پلەی گەرمی لە فرەی شارەیل وڵاتەگە کرد، ک لە یەکەمین ساعەتدیل شەوکیان و شەوانە سەرد بوود.
